Μπούστο της Νεφερτίτης.
Το **Αιγυπτιακό Μουσείο του Βερολίνου** (γερμανικά: Ägyptisches Museum und Papyrussammlung‎) φιλοξενεί μία από τις πιο σημαντικές συλλογές από αρχαία αιγυπτιακά τεχνουργήματα, μεταξύ των οποίων και το εικονικό Μπούστο της Νεφερτίτης. Από τον Οκτώβριο του 2009, η συλλογή είναι μέρος του επαναλειτουργούντος Νέου Μουσείου στο Νησί των Μουσείων στο Βερολίνο.

Ιστορία
-------

Η αιγυπτιακή αυλή στο Νέο Μουσείο, λιθογραφία του Έντουαρτ Γκέρτνερ (1862).
Το μουσείο ξεκίνησε τον 18ο αιώνα από τη βασιλική συλλογή τέχνης των βασιλέων του Οίκου των Χεεντσόλερν της Πρωσίας. Ο Αλεξάντερ φον Χούμπολτ είχε προτείνει να δημιουργηθεί ένα αιγυπτιακό τμήμα, και τα πρώτα αντικείμενα μεταφέρθηκαν στο Βερολίνο το 1828 υπό τον Βασιλιά Φρειδερίκο Γουλιέλμου Β΄. Αρχικά το τμήμα στεγάστηκε στο Παλάτι Μονμπιζού, και διευθυντής του ήταν ο έμπορος από την Τεργέστη Τζιουζέπε Πασαλάκουα (1797–1865), του οποίου οι εκτεταμένες συλλογές αποτέλεσαν τη βάση. Μια πρωσική αποστολή στην Αίγυπτο και τη Νουβία υπό τον Καρλ Ρίχαρντ Λέψιους 1842–45 έφεραν στο Βερολίνο επιπλέον αντικείμενα.

Το 1850, οι συλλογές μετακόμισαν στη σημερινή του τοποθεσία στο Νέο Μουσείο, που χτίστηκε σύμφωνα με τα σχέδια του Φρίντριχ Στίλερ. Το Μπούστο της Νεφερτίτης που ανακαλύφθηκε από τον Λούντβιχ Μπόρχαρντ στην Αμάρνα δωρήθηκε στο μουσείο από τον επιχειρηματία Χένρι Τζέιμς Σαίμον το 1920, και γρήγορα έγινε το πιο γνωστό έκθεμα του μουσείο. Μετά τον Δεύτερο Παγκόσμιο Πόλεμο, κατά τον οποίο το Νέο Μουσείο υπέστη μεγάλες καταστροφές από τους βομβαρδισμούς, οι συλλογές μοιράστηκαν μεταξύ του Ανατολικού και Δυτικού Βερολίνου. Το κύριο μέρος παρέμεινε στο Ανατολικό Βερολίνο και εκτίθοταν στο Μουσείο Μπόντε, ενώ τα εκθέματα που πήγαν στη Δυτική Γερμανία, μεταξύ των οποίων και το Μπούστο της Νεφερτίτη, επέστεψαν στο Δυτικό Βερολίνο. Από το 1967 έως το 2005, τα αντικείμενα αυτά φιλοξενούνταν απέναντι από το Παλάτι Σαρλότενμπουργκ. Όλη η συλλογή επανενώθηκε με την επανένωση της Γερμανίας, όταν και επέστρεψε στο Νησί των Μουσείων.

Συλλογή
-------

Η συλλογή περιέχει αντικείμενα που χρονολογούνται από το 4000 π.Χ. (Προδυναστική περίοδος) μέχρι την Ρωμαϊκή εποχή, αν και τα περισσότερα χρονολογούνται από την εποχή του Ακενατόν (περίπου 1340 π.Χ.).

Το πιο γνωστό κομμάτι είναι το ιδιαίτερα καλά διατηρημένο χρωματισμένο μπούστο της Νεφερτίτης. Η συλλογή μετακόμισε από το Σαρλότενμπουργκ το Παλιό Μουσείο το 2005 και στεγάστηκε στο Νέο Μουσείο το Νησί των Μουσείων στο Βερολίνο τον Οκτώβριο του 2009.

* Ειδώλιο κοριτσιού με μία γάτα και μιας όρθιας νεαρής γυναίκας, 18η Δυναστεία, Αμπουσίρ ελ Μελέκ και ΘήβεςΕιδώλιο κοριτσιού με μία γάτα και μιας όρθιας νεαρής γυναίκας, 18η Δυναστεία, Αμπουσίρ ελ Μελέκ και Θήβες
* Κεφαλή από άγαλμα του Πτολεμαίου Ι΄ (βασιλεία 110-88 π.Χ.Κεφαλή από άγαλμα του Πτολεμαίου Ι΄ (βασιλεία 110-88 π.Χ.
* Μπούστο της Νεφερτίτης, 1338 π.Χ.Μπούστο της Νεφερτίτης, 1338 π.Χ.
* Αγαλματίδιο της ΝεφερτίτηςΑγαλματίδιο της Νεφερτίτης
* Κεφαλή πριγκίπισσας της ΑμάρναΚεφαλή πριγκίπισσας της Αμάρνα
* Ανάγλυφο με τον ΑκενατόνΑνάγλυφο με τον Ακενατόν
* Τάι-τάι, ιερέας, Νέο Βασίλειο, 18η Δυναστεία, 1380 π.Χ.Τάι-τάι, ιερέας, Νέο Βασίλειο, 18η Δυναστεία, 1380 π.Χ.
* Ο Ακενατόν και η Νεφερτίτη με τα παιδιά τους. Περίοδος της Αμάρνα, 150 π.Χ.Ο Ακενατόν και η Νεφερτίτη με τα παιδιά τους. Περίοδος της Αμάρνα, 150 π.Χ.
* Η Βασίλισσα Τιύ, Περίοδος της Αμάρνα, 1355 π.Χ.Η Βασίλισσα Τιύ, Περίοδος της Αμάρνα, 1355 π.Χ.
* "Πράσινη Κεφαλή του Βερολίνου", 500 π.Χ.."Πράσινη Κεφαλή του Βερολίνου", 500 π.Χ..

Δείτε επίσης
------------

* Μουσείο Αιγυπτιακών Αρχαιοτήτων Καΐρου
* Μεγάλο Αιγυπτιακό Μουσείο
* Μουσείο Αιγυπτιακών Αρχαιοτήτων Τορίνου

Παραπομπές
----------

1. 1 2  «Egyptian Museum and Papyrus Collection». Encyclopædia Britannica. Ανακτήθηκε στις 24 Απριλίου 2010.
2. ↑  «Egyptian Museum and Papyrus Collection». Staatliche Museen zu Berlin. Αρχειοθετήθηκε από το πρωτότυπο στις 2 Ιουλίου 2010. Ανακτήθηκε στις 24 Απριλίου 2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αιγυπτιακό Μουσείο του Βερολίνου** |

* Staatliche Museen zu Berlin: Egyptian Museum and Papyrus Collection Αρχειοθετήθηκε 2010-07-02 στο Wayback Machine.
* Neues Museum Berlin[*νεκρός σύνδεσμος*]
* Society for the Promotion of the Egyptian Museum Berlin
* Flickr – Photos taken in the Egyptian Museum

Συντεταγμένες: 52°31′13″N 13°23′52″E﻿ / ﻿52.520239°N 13.397741°E﻿ / 52.520239; 13.397741

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 124716958
* LCCN: n90655341
* ISNI: 0000 0001 2107 6344
* GND: 5035773-6
* SUDOC: 031948243
* BNF: cb123070010 (data)
* NKC: ko2004239003
* BNE: XX171434
* CiNii: DA17699225

 |

 |